EkBass/fiwiki-20250220-pages-articles huggingface dataset:
ADM-Aeolus

Atmospheric Dynamics Mission (ADM-Aeolus) on Euroopan avaruusjärjestön (ESA) kaukokartoitussatelliitti. Se mittaa kolmiulotteisesti maapallon tuulia. Tämä mahdollistaa tuulienergian taseen ja energian siirtymisen analysoinnin. Tämä voi osin selittää esimerkiksi El Niño -ilmiön. Satelliitin tehtävä oli onnistunut ja ESA suunnittelee Aeolus 2 -satelliittia jatkamaan. Satelliitin keräämää tietoa on käytetty sään ennustamisessa. Aeolus ohjattiin kohti Maata kun sen polttoaine oli lähes lopussa jotta sen paluu olisi ennakoitavissa ja se palaisi ilmakehässä Atlantin yllä. ==Satelliitti== Satelliitti piti alun perin laukaista helmikuussa 2012http://esamultimedia.esa.int/multimedia/publications/ESA- Bulletin-142/pageflip.html venäläisellä kantoraketilla. Lopulta laukaisu tapahtui 22. elokuuta 2018 Vega-raketilla. Satelliitin lentorata on 320 km korkealla aurinkosynkronisella kiertoradalla yön ja päivän rajalla. Satelliitti painaa noin 1 000 kg ja kuluttaa 1 000 W sähkötehoa. Satelliitti käyttää mittauksiin ultraviolettiaallonpituudella 355 nm toimivaa laseria. Airbus Defense and Space-yhtiön eli entisen EADS Astrium -yhtiön Ison- Britannian tehdas valmisti satelliitin. ==Tieteellinen tehtävä== Satelliitti käyttää mittauksiin Doppler Wind Lidar (DWL) -tyyppistä ALADIN-instrumenttia (Atmospheric Laser Doppler Instrument). Kyseessä on Lidar-mittalaite, joka mittaa tuulennopeuden näkösäteensä (line-of-sight, LOS) suunnassa Doppler- ilmiön avulla eri korkeuksilta ilmakehästä yöpuolelta maapalloa. Tästä tiedosta saadaan simuloitua tuulennopeuden maanpinnan suuntaiset projektiot (HLOS) eri korkeuksilla. Instrumentin avulla saadaan mitattua myös pilvien kattojen korkeus ja ilmakehän aerosolien määrä. Tutkimuksen uskotaan parantavan numeerista säänennustusta merkittävästi. ALADIN-instrumentin 1,5 metrin piikarbidipeili on valmistettu Turun yliopiston Tuorlan observatorion tiloissa toimivan Opteon Oy:n toimesta. Yhtiön johtajana toimii Tapio Korhonen, jonka optiikkaosaamiseen yritys perustuu. == Lähteet == == Aiheesta muualla == *ADM-Aeolus Spacecraft Operations ADM-Aeolus *ESA Bulletin No. 137, ESA Programmes in Progress Luokka:Kaukokartoitussatelliitit
Cluster (avaruuslento)

ESAn Cluster-missio on Maan magnetosfääriä tutkiva avaruuslento. Englannin sana cluster on suomeksi parvi. Cluster-missio koostuukin neljästä satelliitista, jotka kiertävät Maata parvessa tehden samanaikaisesti mittauksia eripuolella magnestosfääriä. Cluster-missio on osa kansainvälistä Aurinko-Maa-ohjelmaa (ISTP, International Solar-Terrestrial Programme), jossa yhteistyötä tekevät mm. ESA ja NASA. Ensimmäisen kerran Cluster-satelliitit yritettiin laukaista Ariane 5-kantoraketin ensilennolla (Ariane-501) Kourousta 4. kesäkuuta 1996. Laukaisu päätyi raketin ohjausjärjestelmän virhetoiminnon takia tilanteeseen, jossa raketti räjäytettiin turvallisuussyistä. Adalla ohjelmoitu toiminto yritti muuntaa 64-bittisen liukuluvun 16-bittiseen kokonaislukuun, johon arvo ei mahtunut. ESA rakensi satelliitit uudelleen ja ne laukaistiin 16. heinäkuuta 2000 ja 9. elokuuta 2000 Baikonurin kosmodromilta kahdella Sojuz Fregat-kantoraketilla. Tätä missiota kutsutaan nimellä Cluster II. Sen toiminta päättynee vuonna 2009. Laukaisut veivät satelliitit hyvin ellipisille radoille (apogeum 18000 km, perigeum 200 km). Kussakin satelliitissa oli 600 kg ajoainetta, jolla ne siirtyivät 19000 km - 119000 km korkeille kiertoradoille. Vuonna 2007 satelliitit lentävät alle 20 km:n etäisyydellä toistaan. ==Satelliitit== Kunkin satelliitin muoto on kiekkomainen: korkeus 1,3 m, ja halkaisija 2,9 m. Satelliitit ovat spin- stabiloituja, ne pyörivät 15 rpm. Lankapuomien, joiden päissä tieteellisiä mittalaitteita pituus jopa 50 m. Tieteellisiä mittalaitteita 72 kg. Satelliitin laukaisumassa oli 1200 kg, josta 650 kg oli ajoainetta. Sähkötehon kulutus 250 W. Tietoliikenne maahan 2000–262000 bittiä sekunnissa. Satelliitit valmisti Dornier-yhtiö Baijerissa. Se on nykyisin nimeltään EADS Astrium GmBH. ==Instrumentit== Kussakin satelliitissa on 11 tieteellistä mittalaitetta, jotka mittaavat varautuneita hiukkasia, sähkökenttiä ja magneettikenttiä. Oulun yliopisto osallistui EWF- ja RAPID-instrumenttien rakentamiseen. ==Lähteet== ==Aiheesta muualla== *http://clusterlaunch.esa.int/science-e/www/area/index.cfm?fareaid=8 ESAn Cluster-sivut *Oulun yliopiston suomenkielinen Cluster-sivu * Flight 501 Failure Luokka:Tiedesatelliitit
Herschel (avaruusobservatorio)

Herschel oli ESAn infrapuna-aallonpituusalueen avaruusobservatorio. Mission alkuperäinen nimi oli Far Infrared and Sub-millimetre Telescope (FIRST). Satelliitti sai nimensä tähtitieteilijä William Herscheliltä, joka löysi värien lämpötilaa tutkiessaan infrapunasäteilyn. Satelliitti laukaistiin Planck-satelliitin kanssa Guyanan avaruuskeskuksesta 14. toukokuuta 2009. Herschel lopetti toimintansa huhtikuussa 2013 käytettyään loppuun jäähdytyksessä tarvittavan nestemäisen heliumin varastonsa. == Satelliitti == Herschel satelliitti on 7,5 metriä korkea ja poikkileikkaukseltaan 4 m × 4 metriä. Se painaa 3 300 kilogrammaa. Satelliittin hyötykuormaan kuuluu infrapunateleskooppi ja kolme tieteellistä instrumenttia. Se teki havaintoja infrapuna- ja alimillimetrialueella joka kattoi aallonpitudet 55–672 µm. Herschelin toiminta-aika oli kolme vuotta. Vuosittain se saattoi tehdä 7 000 tuntia mittauksia. Herschel sijoittui avaruudessa toiseen Lagrangen pisteeseen L2, joka on Maa-Aurinko-järjestelmässä 1,5 miljoonaa kilometriä Maasta, poispäin Auringosta. == Tieteellinen tehtävä == Herschelin edeltäjiin kuuluu hollantilais-yhdysvaltalais-brittiläinen IRAS, joka laukaistiin 1983 ja mittasi 250 000 taivaan infrapunakohdetta. Marraskuussa 1995 ESA laukaisi edellisen infrapunaobservatorionsa Infrared Space Observatory (ISO). Heinäkuussa 2003 NASA laukaisi Space Infrared Telescope Facility (SIRTF) infrapunaobservatorionsa. Herschelin optiikka edustaa kaukoputken osalta Cassegrain-tyyppiä, jonka pääpeilin halkaisija on 3,5 metriä. Peilin aihion valmistukseen käytetty materiaali on avaruusteleskoopille ominaisesti kevyestä mutta kestävästä piikarbidista. Peilin erittäin vaativa hiontatyö on suomalaisen avaruusoptiikan asiantuntijan Tapio Korhosen käsialaa. Peili on työstetty hänen johtamassaan Opteon-yrityksessä, joka toimii Tuorlan observatoriossa. Satelliitin kolme intrumenttia ovat: * Photodetector Array Camera and Spectrometer (PACS), joka on Saksan Max Planck -instituutin valmistama. * Spectral and Photometric Imaging REceiver (SPIRE), joka on Cardiffin yliopiston (Englanti) valmistama. * Heterodyne Instrument for the Far Infrared (HIFI), joka on hollantilaisen SRON-instituutin valmistama. Satelliitin laukaisun jälkeen tämä laite lakkasi toimimasta ja vasta tammikuun alussa 2010 eli 160 toimimattoman päivän jälkeen sen toiminta alkoi uudestaan. Koska satelliitin tiedelaitteiden käyttöikä on rajattu pariin vuoteen niiden jäähdystysnesteen kulumisen takia, tieteellisten mittausten määrä tällä laitteella ilmeisesti väheni merkittävästi. Tämä ehkä heikentää kahden muunkin mittalaitteen datan laatua, koska alkuperäinen tarkoitus on ollut tehdä mittauksia eri aallonpituuksilla samaan aikaan. == Lähteet == == Aiheesta muualla == * * * Luokka:Avaruusteleskoopit Luokka:ESA Luokka:Vuoden 2009 avaruustoiminta Luokka:Seulonnan keskeiset artikkelit
Gettysburgin taistelu

Gettysburgin taistelu käytiin 1.–3. heinäkuuta 1863 Yhdysvaltain sisällissodassa. Unionin voittoon päättynyttä taistelua pidetään yleensä sodan käännekohtana. == Taustaa == Kesäkuun lopulla 1863 George Meaden johtamat pohjoisvaltioiden eli unioninCivilwar.org, taistelun tiivistelmä viitattu 15.9.2011 ja Robert E. Leen johtamat etelävaltioiden eli konfederaation joukot olivat kerääntyneet Gettysburgin lähistölle. Kenraali Lee oli johtanut konfederaation joukot kauas pohjoisvaltioiden alueelle, Pennsylvaniaan asti. Voittoisa armeija oli kuitenkin autuaan tietämätön siitä, että lähistöllä oli myös runsaasti unionin sotilaita. Mutta kun pieni joukko konfederaation miehiä uskaltautui kaupunkiin asti, unionin sotilaat ajoivat heidät pakosalle. Pohjoisvaltioiden joukot leiriytyivät kaupungin ulkopuolelle ja 1. heinäkuuta 1863 alkoi Yhdysvaltain sisällissodan verisin taistelu. == Taistelu == Taistelua käytiin ankarasti Gettysburgin länsi- ja pohjoispuolella, mutta sen verran kaukana kaupungista, että siviiliväestö oli suhteellisen hyvässä turvassa. Pohjoisvaltioiden upseerit ratsastivat ympäri kaupunkia ja kehottivat ihmisiä pysymään poissa pääkaduilta. Lopulta unionin joukoille kävi selväksi, etteivät he kyenneet pitämään puoliaan etelävaltioiden sotilaita vastaan, ja he juoksivat suojaan kaupungin eteläpuolella sijaitseville kukkuloille. Konfederaation joukot eivät seuranneet perässä, sillä kenraali Lee ei ollut vielä saanut kootuksi kaikkia joukkojaan eikä pitänyt turhien riskien ottamista tarpeellisena. Unioni ei kuitenkaan aikonut antaa periksi. Yöllä käytiin joitakin pieniä kahakoita joukkojen välillä, ja aamulla molemmat joukot olivat valmiina suureen taisteluun. Armeijat sotivat pitkin päivää, ja Gettysburgiin virtasi haavoittuneita sotilaita. Raskaista miestappioista huolimatta unionin joukot saivat pidettyä asemansa. 3. heinäkuuta oli koko sisällissodan verisin päivä, kun konfederaation sotilaat ryhtyivät rynnäkköön 12 000 miehen voimin vallatakseen unionin joukkojen tärkeän aseman. Tämä tapaus on tullut tunnetuksi Pickettin hyökkäyksenä. Tunnin aikana kaatui 5 000 sotilasta, ja konfederaation tappiot olivat niin mittavat, että Leen oli pakko perääntyä. Kuva:Gettysburg Battle Map Day1.jpg|Gettysburgin taistelun 1. päivä. Kuva:Gettysburg Battle Map Day2.jpg|Gettysburgin taistelun 2. päivä. Kuva:Gettysburg Battle Map Day3.jpg|Gettysburgin taistelun 3. päivä. Kuva:Battle of Gettysburg.jpg|Gettysburg heinäkuussa 1863. Kuva:Gettysburg Battlefield from original surveys. Palmer 1916.jpg|Gettysburgin taistelukenttä. Palmer 1916. Kuva:Gettysburg Centennial 1963-5c.jpg|Gettysburgin taistelun satavuotispostimerkki vuodelta 1963. == Lähteet == Luokka:Pennsylvanian historia Luokka:Yhdysvaltain sisällissodan taistelut Luokka:Vuoden 1863 sotahistoria
SMOS

SMOS (Soil Moisture and Ocean Salinity) on ESAn ja Ranskan avaruusjärjestön (CNES) yhteinen kaukokartoitussatelliitti, joka mittaa maaperän kosteutta ja valtamerien suolaisuutta. == Satelliitti == SMOS, jonka laukaisua on lykätty useampia kertoja, laukaistiin onnistuneesti 2. marraskuuta 2009 kello 3:50 Suomen aikaa venäläisellä Rockot-kantoraketilla. Samalla raketilla laukaistiin myös PROBA-2 -satelliitti.ESA Paikallistiedotus - Suomi 21-Oct-2009. Viitattu 21.10.2009. Avaruuslento kestää kolme vuotta. Satelliitin lennonjohto on ESAlle poikkeuksellisesti CNESin Toulousen avaruuskeskuksessa. Satelliitin kiertorata on aurinkosynkroninen 763 kilometriä korkea rata. Satelliitti perustuu CNESin 1990-luvun lopussa kehittämään Proteus-piensatelliittiin. Se painaa 683 kilogramaa, josta 366 kilogramaa on tieteellisiä laitteita. == Tehtävä == Satelliitti mittaa Maasta tulevaa mikroaaltosäteilyä noin 1,4 GHz:n (L-kaista) taajuudella interferometrisella radiometrillä, joiden rakentajiin kuuluu suomalainen Elektrobit Microwave. Suomesta ovat mukana myös Teknillinen korkeakoulu, DA-Design Oy ja Modulight Inc.Avaruuteen laukaistaan taas suomalaista teknologiaa Yle.fi 21.10.2009. Viitattu 21.10.2009.SMOS valmiina toimintaan ESA 5.11.2009. Radiosaaste on häirinnyt satelliitin toimintaa Etelä-Euroopan yllä.Radiosaaste sokaisi ympäristösatelliitin It-viikko 11.10.2010. Viitattu 6.11.2010. ==Lähteet== == Aiheesta muualla == * ESAn SMOS-sivu * Toinen ESAn SMOS-sivu * SMOS Barcelona Expert Centre Luokka:Kaukokartoitussatelliitit Luokka:Vuoden 2009 avaruustoiminta
Ranskan avaruusjärjestö

Ranskan avaruusjärjestö, (CNES, Centre National d’Etudes Spatiales) on Ranskan avaruusjärjestö. Se on EU:n suurin kansallinen avaruusjärjestö. Se perustettiin vuonna 1961. == Merkittävin rooli EU:n avaruustoiminnassa == Se kehitti Ranskan Diamant-kantoraketin ja Astérix-satelliitin 1960-luvun alussa. Astérixin laukaisun jälkeen Ranskasta tuli maailman kolmas avaruusmaa 26. marraskuuta 1965. CNES on ollut aloitteentekijä useimmissa ESAn suurhankkeissa. Se rahoitti esim. Ariane 1 -kantoraketin kehityksen ja Hermès- avaruussukkulaohjelman (epäonnistui) jne. ennen kuin vei ne ESA:n toteuttavaksi. Myös eurooppalaisten sääsatelliittien ja EUMETSAT- sääsatelliittiorganisaation kehittäminen oli CNES:n aloite. Ranskan avaruusteollisuuden kehitys ja konsolidointi koordinaatiossa lentokoneteollisuuden konsolidaation kanssa hoidettiin Ranskassa valtionhallinnon, osin CNESinkin, johdolla paremmin kuin muissa Länsi-Euroopan maissa. Vuonna 2007 CNES julkaisi Ufo-arkistonsa Internetissä. == Organisaatio ja keskukset == CNES:in päämaja on Pariisissa. Sen teknologiakeskus on Toulousessa. Sen pääjohtajana on ollut Jean-Yves Le Gall vuodesta 2013 lähtien. Hän on myös Euroopan avaruusjärjestön (ESA) neuvoston puheenjohtaja ja International Astronautical Federation (IAF) puheenjohtaja. CNESistä vastaava ministeriö on ”l’Enseignement supérieur et de la Recherche” eli tutkimusministeriö. == Talous == Vuonna 2010 CNES sai 750 miljoonaa euroa Ranskan hallitukselta elvytyspaketista. 500 miljoonaa euroa käytetään CNESin johtamien hankkeiden rahoitukseen, etenkin Ariane 6 -kantoraketin esisuunnitteluun sille tasolle, että se voidaan viedä ESAn vuoden 2012 ministerikokoukseen hyväksyttäväksi ESAn ohjelmaksi. Muita hankkeita: * hiilidioksidin mittausatelliitti MicroCarb * rooli SPOT 6- ja SPOT 7 -satelliiteissa (jotka ovat rakenteilla Astrium Satellites -yhtiössä) * neljänneksen osuus NASA:n Surface Water Ocean Topography (SWOT) -valtamerialtimetriamissiossa * ilmakehän metaania mittaavan CHARME- satelliitin toteutus Saksan kanssa Toinen osa rahoitusta – 250 miljoonaa euroa – laajakaistan toteuttaminen Ranskan merantakaisten alueitten laajakaistan toteuttamiseen satelliittitekniikalla. CNES on ehdottanut Ka-kaistan (alueen 26,5–40 GHz) satelliitin nimeltään Megasat rakentamista. Lisäksi Ranska osin tästä maksaa rahoituksesta 325 miljoonan euron velkansa ESAlle. Vuodesta 2011 alkaen CNES saa vastuuministeriöltään lisää rahoitusta siten, että se voi maksaa ESAlle yli 300 miljoonan euron velkansa ja lisätä ESAn rahoitusta yli 10 %:lla 744 miljoonan euron vuositasolle. Noin 500 miljoonan euron elvytyspaketin avulla CNES kehittää * Ariane 5 -raketin seuraaja, joka samalla olisi Sojuzin kilpailija. * SWOT-satelliittia, joka on Jasonin jatko ja yhteismissio NASAn kanssa. * Merlin-satelliittia Saksan DLR:n kanssa. Se mittaa ilmakehän metaania. Sen perustuu Myriaden korvaava mikrosatelliittiin. Laukaisu on vuonna 2015. * Panotuksia tietoliikennesatelliitteihin noin 40 M€, jonka on vain osa Ranskan 300 M€ tietoliikennesatelliittiohjelmaa. CNES omistaa myös paikkatietoyhtiö CLS:n (Collecte Localisation Satellites). == Lähteet == == Aiheesta muualla == * * *
Bismarck

Bismarck voi tarkoittaa seuraavia: == Etunimenä == * Bismarck Barreto Faria (s. 1969), brasilialainen jalkapalloilija == Sukunimenä == * Herbert von Bismarck (1849–1904), saksalainen diplomaatti ja poliitikko, Saksan ulkoministeri 1886–1890, Otto von Bismarckin poika * Otto von Bismarck (1815–1898), saksalainen valtiomies, Preussin pääministeri 1862–1890, Saksan valtakunnankansleri 1871–1890 == Maantieteessä == * Bismarckinmeri * Bismarckinsaaret * Bismarck, Arkansas, Yhdysvallat * Bismarck, Missouri, Yhdysvallat * Bismarck, Pohjois-Dakotan osavaltion pääkaupunki, Yhdysvallat == Muita merkityksiä == * Bismarck, korttipeli * Computer Bismarck, Strategic Simulationsin vuonna 1980 julkaisema sotastrategiapeli * Taistelulaiva Bismarck, saksalainen sotalaiva (upposi 27. toukokuuta 1941). nn:Bismarck#Sjå òg
Vuoden 1964 kesäolympialaisten mitalitaulukko

Vuoden 1964 kesäolympialaisissa oli mukana urheilijoita 93 eri maasta, jotka kilpailivat 163 eri tapahtumassa. Mitalitaulukon ensimmäinen oli Yhdysvallat. == Mitalitaulukko == == Lähteet == Mitalitaulukko 1964
Calixtus II

Paavi Calixtus II (n. 1060–13. joulukuuta 1124) oli paavina 2. helmikuuta 1119 – 13. tai 14. joulukuuta 1124.Hanska 2005: 320. Hän oli Burgundin kreivi Vilhelmin poika ja hänen syntymänimensä oli Guido Vienneläinen. Hänestä tuli vuonna 1088 Viennen arkkipiispa. Calixtuksella oli voimakkaat näkemykset investituurariidasta, mutta paavina hän oli valmis neuvottelemaan keisari Henrik V:n kanssa. Vuonna 1122 Calixtus ja Henrik V solmivat Wormsin konkordaatin. Vuonna 1120 hän syrjäytti lopullisesti vastapaavi Gregorius VIII:n. Maaliskuussa 1123 Calixtus piti ensimmäisen lateraanikonsiilin, joka tunnetaan myös yhdeksäntenä ekumeenisena kirkolliskokouksena. ==Lähteet== * ===Viitteet=== == Aiheesta muualla == Luokka:Paavit Luokka:Syntymävuosi tuntematon Luokka:Vuonna 1124 kuolleet
Broken Sword

Broken Sword on Revolution Softwaren kehittämä seikkailupelisarja. Gabriel Knightin tapaan sarjassa on voimakkaita historiallisia elementtejä, jotka antavat aidonkaltaisen tunteen. Ensimmäinen Broken Sword ja Gabriel Knight 3 sisältävät tiettyjä yhtenäisiä teemoja kuten temppeliherrojen aarre. Pelisarjat ovatkin monella tapaa samanlaisia. Ensimmäistä peliä on verrattu The Curse of Monkey Island -peliin, mutta sen ensimmäinen jatko-osa ei saavuttanut yhtä suurta suosiota huolimatta omista vahvuuksistaan. Pelisarjassa riittää haastetta jopa kokeneimmillekin pelaajille, sillä koko sarja on tullut tunnetuksi siitä, että jotkut arvoitukset vaativat hieman omalaatuisen ratkaisutavan, joka ei ole aina ihan se ensimmäisenä mieleentuleva ratkaisu. == Broken Sword: The Shadow of the Templars == Pelisarjan tarina alkaa pelissä Broken Sword: The Shadow of the Templars (1996), joka tunnetaan Yhdysvalloissa myös nimellä Circle of Blood. Pelissä nuori yhdysvaltalainen asianajaja George Stobbart ja ranskalainen reportteri Nicole Collard yrittävät ratkaista mystisen murhasarjan arvoitusta. Jäljet johtavat temppeliherrojen salaisuuden perään. Insipiraatio peliin on lähtöisin Umberto Econ teoksesta Foucaultin heiluri, jonka Sean Brennan oli lukenut. Revolution Softwaren Charles Cecil myöntää vuoden 1982 teoksen Pyhä veri, pyhä Graal olleen toinen inspiraation lähde. Cecil päätti pysyä erossa kiistanalaista aiheista liittyen uskontoon ja keskittyi vain temppeliherroihin ja kadonneeseen aarteeseen. == Broken Sword 2: The Smoking Mirror == Pelin jatko-osa on Broken Sword 2: The Smoking Mirror (1997), joka sijoittuu Etelä- Amerikkalaiseen fiktiiviseen valtioon nimeltään Quaramonte. Pelistä on myös olemassa suomeksi tekstitetty versio. == Broken Sword: The Sleeping Dragon == Vuonna 2003 julkaistiin Broken Sword: The Sleeping Dragon, joka on sarjan ensimmäinen kolmiulotteinen osa. == Broken Sword: The Angel of Death == Broken Sword 4, Broken Sword: The Angel of Death, julkaistiin syksyllä 2006. Pelisarjasta on myös suunnitteilla elokuva, joka pohjautuisi sarjan ensimmäiseen osaan. == Broken Sword 5: The Serpent's Curse == Viides osa Broken Sword 5: The Serpent's Curse on julkaistu 2013. == Broken Sword: Parzival's Stone == Sarjaan on tulossa kuudes osa nimeltä Broken Sword: Parzival's Stone. Kehittäjissä on mukana sarjan luoja Charles Cecil. == Uusintaversiot == Ubisoftin kehittämä Broken Sword: The Shadow of the Templars - Director's Cut julkaistiin vuonna 2009 Nintendo DS:lle ja Wiille. Se on uudistettu versio ensimmäisestä osasta. Ensimmäisestä osasta on tulossa Reforged -versio vuonna 2024. Reforged perustuu alkuperäiseen eikä Director's Cut -versioon, josta jouduttiin jättämään pois asioita teknisten rajoituksien vuoksi Game Boy -versiota varten. == Lähteet == == Aiheesta muualla == * Faniprojekti: Broken Sword 2,5 - The return of the templars * Pelisarja MobyGamesissä Luokka:Videopelisarjat
Mark Hamill

Mark Richard Hamill (s. 25. syyskuuta 1951 Oakland, Kalifornia) on yhdysvaltalainen näyttelijä, joka tunnetaan muun muassa Luke Skywalkerin roolista Tähtien sota -elokuvissa sekä Jokerin ääniroolista monessa Batman- elokuvassa. == Varhainen elämä == Mark Hamill syntyi Kalifornian Oaklandissa perheensä neljäntenä lapsena. Hänen isänsä palveli Yhdysvaltain laivastossa. Hamill eli nuoruutensa Kaliforniassa, Virginiassa, New Yorkissa ja Japanissa. == Ura == Tähtien sodan jälkeen hän on ollut myös useiden piirroselokuvien, sarjojen ja videopelien ääninäyttelijänä. Hän on toiminut esimerkiksi Jokerin äänenä muun muassa sarjassa Batman, elokuvassa Batman – Mustan kostajan paluu ja videopelissä Batman: Arkham Asylum, josta Hamill huomioitiin Spike Video Game Awards -ehdokkuudella. Hamill on voittanut British Academy Games Awards -palkinnon Jokerina pelissä Batman: Arkham City. Lisäksi hän on toiminut Wing Commander -videopelien päähahmon Christopher Blairin äänenä peleissä Wing Commander III: Heart of the Tiger ja Wing Commander IV: The Price of Freedom. Hamill antoi myös äänensä Wolverinelle pelissä X2: Wolverine’s Revenge -pelissä ja mestari Eraqukselle pelissä Kingdom Hearts: Birth by Sleep. Myös Dark Horse Comicsin sarjakuva The Black Pearl on Hamillin käsialaa. == Yksityiselämä == Hamill on ollut vuodesta 1978 lähtien naimisissa Mary Lou Yorkin kanssa. Heillä on kolme lasta. Hamill lahjoitti vuonna 2022 500 dronea Ukrainan armeijan avuksi heidän taistelussa Venäjän hyökkäystä vastaan. == Valikoitu filmografia == * Tähtien sota (1977–2019) * Batman (1992) == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset ääninäyttelijät Luokka:Yhdysvaltalaiset videopelien ääninäyttelijät Luokka:Videopelien ääninäyttelijät Luokka:Vuonna 1951 syntyneet Luokka:Elävät henkilöt Luokka:Seulonnan keskeiset artikkelit
Nollatutkimus

Nollatutkimus on puhekielisana tieteelliselle tutkimukselle, jota pidetään arvottomana. On sanottu, että nollatutkimus voi olla kuitenkin hyödyllistä, jos sen tarkoituksena on opettaa tutkimuksen tekijälle tieteellistä menetelmää ja tieteellistä kirjoittamista. Tohtorin opinnäytetyöllä täytyy olla jotain tieteellistä arvoa. Käsitteenä nollatutkimus esiintyi ensi kerran Seppo Sisätön vuonna 1974 julkaisemassa tiedepoliittisessa pamfletissa Operaatio nollatutkimus. Siinä esitetyn määritelmän mukaan nollatutkimus ei tuota tieteellistä perustietoa, eikä myöskään yhteiskuntaa ja sen päätöksentekijöitä hyödyttävää tietoa. Pamfletti sai aikaan eduskuntakyselyn tuolloin noudatetusta tiedepolitiikasta. Kirjoittajan tukena oli taustaryhmä, johon kuuluivat muun muassa Klaus Waris, Pertti Pesonen, Osmo A. Wiio, Jaakko Numminen ja Oiva Ketonen. Pilapiirtäjä Kari Suomalaisen piirroksissa nolla- ja norsunluutornitutkimuksen henkilöitymäksi tuli risupartainen erikoistutkija Rauno Murju. ==Katso myös== * Tieteen etiikka * Tutkimus * Tutkimusetiikka ==Lähteet== * ===Viitteet=== == Aiheesta muualla == Luokka:Tutkimus
761

== Tapahtumia == * Oviedon perustaminen * Eildonin taistelu Northumbrian kuninkuudesta == Syntyneitä == * == Kuolleita == * Luokka:700-luku
762

== Tapahtumia == * Abbasidihallitsija al-Mansur perusti kalifaatin uuden pääkaupungin Bagdadin. == Syntyneitä == * == Kuolleita == * 3. toukokuuta – Tang Xuanzong, Kiinan keisari (s. 685) * Li Bai, kiinalainen runoilija (s. 701) Luokka:700-luku
763

== Tapahtumia == * == Syntyneitä == * Harun al-Rašid, abbasidien kalifi. == Kuolleita == * Luokka:700-luku
764

== Tapahtumia == * Maurizio Galbaio nimitettiin Venetsian dogeksi. == Syntyneitä == * == Kuolleita == * Bregowine, Canterburyn arkkipiispa. Luokka:700-luku
765

== Tapahtumia == * Tenpyō-jingo-kausi Japanissa alkoi. == Syntyneitä == * == Kuolleita == * Luokka:700-luku
766

== Tapahtumia == * == Syntyneitä == * Ali ar-Rida, shiialainen imaami == Kuolleita == * Luokka:700-luku
767

== Tapahtumia == * == Syntyneitä == * == Kuolleita == * Paavali I (paavi) Luokka:700-luku
768

== Tapahtumia == * Kaarle Suuri ja Kaarloman jakavat Frankkien valtakunnan isänsä Pipin Pienen kuoleman jälkeen. == Kuolleita == * Pipin Pieni, frankkien kuningas * Fruela I, Asturian kuningas Luokka:700-luku
769

== Tapahtumia == * St. Maelruanin luostari perustettiin == Syntyneitä == * == Kuolleita == * Luokka:700-luku
603

== Tapahtumia == * Lontoo mainitaan ensi kerran kirjallisissa lähteissä *Witteric murhaa edeltäjänsä Liuva II:n ja nousee visigoottien kuninkaaksi. == Syntyneitä == * Dagobert I, frankkien kuningas == Kuolleita == * Liuva II, visigoottien kuningas Luokka:600-luku
Lhobat

Lhobat (, pinyin: Luòbā Zú) ovat pienimpiä Kiinan kansantasavallan virallisesti tunnustetuista vähemmistökansoista. Heitä asuu lähinnä Tiibetin kaakkoisosissa sijaitsevissa Mainlingin, Medogin, Lhunzen, Nangxianin ja Luoyun alueilla. Kiinan vuoden 2010 väestönlaskennan mukaan lhobia oli yhteensä 3 682. Nimi lhobat tarkoittaa vapaasti käännettynä ’eteläisiä raakalaisia’ tiibetiksi. Lhobat itse mieltävät joukkonsa pikemminkin isänpuoleisten klaanien ja paikkakuntien mukaan varsinaisen kansallisuuden sijaan. Kielellisesti he jakautuvat kahden tiibetiläis-burmalaisen kielen puhujiin, jotka eivät juuri ymmärrä toisiaan. Bogarin puhujia on noin 3 000 Milinin, Longzin ja Medogin piirikunnissa. Yidun puhujia on noin 7 000 Chayun piirikunnassa ja Changdun prefektuurissa. Tiibetiläiset ovat historiallisesti pitäneet lhobia alempiarvoisina, ja esimerkiksi seka-avioliitot näiden kanssa olivat kiellettyjä. Suurin osa lhobista harjoittaa nykyisin maataloutta, mutta metsästyksellä on edelleen suuri merkitys. Metsästämään lähdetään tavallisesti joukolla, ja saalis jaetaan kylän väen kesken. Eläinten nahkoja, turkiksia ja esimerkiksi karhun tassuja myydään eteenpäin tiibetiläisille, joilta saadaan puolestaan suolaa, työkaluja, villaa, viljaa ja teetä. Lhoba-viljelijät viljelevät riisiä, maissia, hirssiä ja tattaria. Miesten perinteiseen asuun kuuluu hihaton tunika, karhunturkki- tai bambuhattu, miekka, jousi ja nuolia. Naiset käyttävät paitapuseroita ja villaisia mekkoja. Miehet kasvattavat usein hiuksensa pitkiksi, ja naiset pitävät hiuksia nutturalla. Lhobien perinteinen usko on animistinen, ja uskonnollisiin tapoihin kuuluu esimerkiksi kanojen uhraaminen jumalten lepyttelemiseksi ja pahan karkottamiseksi. Uhrauksia tehdään usein elämän tärkeisiin päätöksiin liittyvissä asioissa, ja kanoja saattaa kulua päivässä parisenkymmentäkin. 1900-luvun loppupuolella lamalainen buddhalaisuus on vallannut alaa lhobien keskuudessa. ==Lähteet== Luokka:Kiinan etniset ryhmät
Pomada

Pomada, joka on johdos ranskan omenaa tarkoittavasta sanasta pomme, tarkoittaa seuraavia asioita: * pomada, rasvasta tai öljystä sekä yrteistä ja kukista tehty hajuste, alkoholipohjaisten parfyymien edeltäjä (sanan alkuperäinen merkitys) * pomada eli hiusrasva, hiusten muotoiluvoide tai -vaha * pomada, sokerikuorrutus leivonnaisten, erityisesti munkkien ja donitsien, päällä.
Akkalansaame

Akkalansaame on kuollut uralilainen kieli. Se kuului saamelaiskielten itäsaamelaiseen haaraan. Sen lähimpiä sukukieliä olivat inarinsaame, koltansaame, kiltinänsaame ja turjansaame. Kielellä oli 1990-luvulla enää alle kymmenen puhujaa. Heistä kaikki asuivat Venäjällä, useat Juonnin kylässä toista maailmansotaa edeltäneen Suomen rajan tuntumassa. Akkalansaame on hyvin samankaltainen kiltinänsaamen kanssa ja niitä pidetäänkin joskus vain toistensa murteina. Viimeinen tunnettu akkalansaamen osaaja oli Marja Sergina, joka kuoli 29. joulukuuta 2003. Tällöin akkalansaame elävänä kielenä sammui. ==Katso myös== * Akkalansaamelaiset == Lähteet == ==Aiheesta muualla== * Ethnologue: Saami, Akkala Luokka:Venäjän kielet Luokka:Saamelaiskielet Luokka:Euroopan kuolleet kielet
Turjansaame

Turjansaame (turjansaameksi са̄мь кӣлл) on Kuolan niemimaalla Venäjällä puhuttava uralilainen kieli, jota puhuvat turjansaamelaiset. Se kuuluu saamelaiskielten itäsaamelaiseen haaraan. Sen lähimpiä sukukieliä ovat inarinsaame, koltansaame, kiltinänsaame ja akkalansaame. Kieli on äärimmäisen uhanalainen. 1990-luvun alussa kieltä puhui kuusi ja vuonna 2010 enää vain kaksi henkilöä.Ethnologue: Saami, Ter Viitattu 14.11.2013. Kielen puhujat ovat vanhuksia. Kuolan niemimaan saamelaiskeskukseksi perustetulle Luujärvelle siirrettyjen turjansaamelaisten keskuudesta turjansaame on jo lähes kokonaan hävinnyt. == Historia == 1800-luvun lopussa turjansaamea puhui noin 450 ihmistä kuudessa eri kylässä. 1930-luvulla turjansaamelaisia kiellettiin puhumasta kieltään ja heidät pakkosiirrettiin muualle heidän suurimmasta kylästään. Vuonna 1930 turjansaamelle kehitettiin oma kirjoitustapa, joka perustui koltansaamen latinalaiseen kirjaimistoon. Myöhemmin se vaihdettiin kyrilliseen. ==Lähteet== == Aiheesta muualla == * Turjansaamenkielinen Wikipedia hautomossa *Koltan- ja kuolanlapin sanakirja Luokka:Saamelaiskielet Luokka:Venäjän kielet Luokka:Uhanalaiset kielet
Kiltinänsaame

Kiltinänsaame eli kildininsaame on Venäjällä puhuttava uralilainen kieli, jota puhuvat kiltinänsaamelaiset. Se kuuluu saamelaiskielten itäsaamelaiseen haaraan. Sen lähimpiä sukukieliä ovat inarinsaame, koltansaame, akkalansaame ja turjansaame. ==Nimen alkuperä== Kiltinä () on saari Kuolan niemimaan pohjoisrannikolla Murmanskin koillispuolella. Suomen kielessä suositellaan käytettäväksi nimityksiä kiltinänsaame ja kiltinänsaamelainen vierasperäisten nimitysten kildininsaame ja kildininsaamelainen sijaan, joskin molempia muotoja näkee yleisesti käytettävän. Kiltinänsaamelaiset kutsuvat itseään nimellä са̄ммьленч (saaḿḿlentš) ja kieltään nimellä са̄мь кӣлл (saaḿ kiill). ==Nykytilanne== Kiltinänsaamea puhuu Venäjällä Kuolan niemimaalla noin 650 ihmistä. Se on puhujamäärältään suurin itäsaamelaisista kielistä, mutta sen tulevaisuus on silti epävarmempi kuin inarinsaamen tai koltansaamen. Kiltinänsaamea puhutaan laajalla alueella Kuolan niemimaan keskiosissa erityisesti Lovozeron (Luujärven) alueella. Läheisintä sukukieltä akkalansaamea pidetään toisinaan kiltinänsaamen murteena. Kiltinänsaamelle luotiin latinalaiseen kirjaimistoon pohjautuva kirjakieli 1930-luvulla. Sen käyttö kuitenkin tyrehtyi pian. Vasta 1970-luvulla kirjakielen kehitystyö käynnistyi uudelleen. Silloin luotiin uusi kiltinänsaamen aakkosto, joka perustui kyrilliseen kirjaimistoon. Kirjakielen käyttöönottoa haittaavat kuitenkin kielen hajaantuminen useiksi murteiksi, kirjoitustavan vakiintumattomuus sekä pieni, vanheneva käyttäjäkunta. Myös yhä lisääntyvä venäjän kielen käyttö on vakava uhka koko kiltinänsaamen olemassaololle. ==Lähteet== ==Aiheesta muualla== * Kiltinänsaamenkielinen Wikipedia hautomossa * Антонова А. А., Э. Шеллер 2021: Саамско-русский и Русско-саамский словарь (около 16000 слов). Тромсё. * Ethnologue: Saami, Kildin *
Itäsaamelaiskielet

Itäsaamelaiskielet eli itäsaamelaiset kielet on uralilaiseen kielikuntaan kuuluva kieliryhmä. Siihen kuuluu kuusi kieltä: inarinsaame, keminsaame, koltansaame, akkalansaame, kiltinänsaame ja turjansaame. Niitä puhutaan Suomen ja Venäjän Lapissa. Yhdessä länsisaamelaiskielten kanssa ne muodostavat saamelaiskielten ryhmän. Itäsaamelaiskielten puhujamäärät vaihtelevat alle kymmenen elossa olevan puhujan käyttäjäryhmistä muutaman sadan puhujan käyttäjäryhmiin. Yhteensä itäsaamelaiskielillä on yli 1 300 puhujaa. == Lähteet == ==Katso myös== * Keminsaame * Kainuunsaame Luokka:Saamelaiskielet
Oksitosiini

Oksitosiini (kreik. oksys = nopea, tokos = synnytys) on yhdeksästä aminohappomolekyylistä muodostunut hormoni, jonka biosynteesi tapahtuu hypotalamuksen neuroendokriinisten solujen soomaosissa ja vapautuu verenkiertoon aivolisäkkeen takalohkossa sijaitsevista hermopäätteistä. Imettävällä äidillä oksitosiini saa maidon erittymään rinnoista supistamalla maitotiehyitä ympäröiviä pieniä sileitä lihaksia. Lapsen imettäminen, piteleminen ja jopa pelkkä näkeminen tai haistaminen lisäävät oksitosiinin eritystä. Odottavalla äidillä oksitosiini saa kohdun lihakset supistelemaan ja sikiön liikkeelle. Oksitosiinia käytetäänkin synnytyksen keinotekoiseen käynnistämiseen. Suomessa myyntilupa on oksitosiinia sisältävillä lääkevalmisteilla Oxytocin ja Syntocinon. Oksitosiinin rooli luonnollisessa synnytyksessä on kuitenkin epäselvä.<ref name="Mescher> Oksitosiinia erittyy seksuaalisen mielihyvän sekä eräiden hellyydenosoitusten, kuten halaamisen ja suutelun yhteydessä. Oksitosiinin on havaittu herättävän miehillä niin negatiiviset kuin positiivisetkin varhaislapsuuden muistot äitisuhteesta myös myöhemmällä iällä.Oksitosiini herättää muistot varhaislapsuuden äitisuhteesta Yle Tiedeuutiset. Oksitosiinin ja ketamiinin yhdistelmävalmisteesta on lupaavaa näyttöä voimakkaan kivun hoidossa.https://www.medscape.com/viewarticle/887835 Oksitosiinin kemiallinen kaava on C43H66N12O12S2, moolimassa 1007,19 g/mol ja CAS-numero 50-56-6. ==Lähteet== == Aiheesta muualla == *Terveysportti: Oksitosiini *TerveSuomi: Rintaruokinnan keskeiset perusasiat *PubChem: Oxytocin *Human Metabolome Database (HMDB): Oxytocin *Food Component Database (FooDB): Oxytocin *DrugBank: Oxytocin *KEGG: Oxytocin *ChemBlink: Oxytocin Luokka:Hypotalamuksen hormonit Luokka:Neuropeptidit Luokka:Seulonnan keskeiset artikkelit Luokka:WHO:n tärkeimmät lääkkeet Luokka:Raskaus ja synnytys Luokka:Imetys
Somatropiini

Somatropiini on hormoni, joka on biosynteettisesti valmistettua ihmisen kasvuhormonia. Sillä on samanlainen vaikutus kuin elimistön itse tuottamalla kasvuhormonilla somatotropiinilla. Somatropiinia käytetään muun muassa lyhytkasvuisuuden hoidossa lapsilla.Timo SeppäläSomatropiini Dopinglinkki, Päivitetty 22.7.2019, viitattu 19.6.2022 Somatropiinin CAS-numero on 12629-01-5. ==Lähteet== == Aiheesta muualla == *DrugBank: Somatropin recombinant *Kyoto Encyclopedia of Genes and Genomes (KEGG): Somatropin *ChemBlink: Somatotropin Luokka:Tropiinit
Glukagoni

Glukagoni on peptidihormoni, joka säätelee sokeriaineenvaihduntaa. Sitä erittyy haiman Langerhansin saarekkeiden alfasoluista (Α-solut) koko eliniän ajan. Glukagoni on insuliinin vastavaikuttaja. Kun verensokeri on alhaalla, glukagoni lisää glukoosia vereen. Veren glukoosipitoisuus puolestaan stimuloi insuliinin eritystä yhdessä ruoansulatuskanavan entsyymien (GIP) kanssa. Glukagoni vapauttaa adrenaliinin avustamana glukoosia maksan glykogeenivarastosta. Glukagoni käynnistää glukoneogeneesin jo ennen maksan glykogeenivarastojen ehtymistä, jolloin elimistön varastorasvoista muodostuu vereen glukoosia. Sairaalloisen korkea glukagonintuotanto voi johtua esimerkiksi glukagonoomasta. Glukagonia voidaan käyttää vastamyrkkynä beetasalpaajan aiheuttaman myrkytyksen hoidossa. ==Lähteet== == Aiheesta muualla == * Medicina.fi: Klaus T. Olkkola, Pertti J. Neuvonen, Erkki Elonen, Tärkeimmät lääkeainemyrkytykset * Terveyskirjasto: Glukagoni * PubChem: Glucagon * KEGG: Glucagon Luokka:Peptidihormonit Luokka:Seulonnan keskeiset artikkelit Luokka:WHO:n tärkeimmät lääkkeet
Ensemble Studios

Ensemble Studios (ES) oli Microsoftin omistama pelitalo, joka on kehittänyt muun muassa kuuluisan Age of Empires -pelisarjan. == Historia == Studion aloitti Tony Goodman vuonna 1994 ja yhtiöitti sen vuonna 1995. Yritys on lähtöisin Goodmanin vuonna 1990 perustamasta konsulttiyrityksestä Ensemble Corporation. Tony Goodman, John Boog-Scott ja Rick Goodman perustivat yrityksen Dallasissa vuonna 1995. Kaksi vuotta perustamisen jälkeen Ensemble Studios julkaisi ensimmäisen pelinsä, Age of Empiresin. Microsoft osti yhtiön toukokuussa 2001. Syyskuussa 2008 Microsoft ilmoitti lakkauttavansa kyseisen pelitalon kun se on saanut valmiiksi Halo Warsin. 29\. tammikuuta 2009 Ensemble sulki ovensa. Ensemble Studiosin jokaisen työntekijän täytyi testata yhtiön kehittämää peliä vähintään kerran viikossa. == Pelit == Pelitalo kehitti tunnetut pelit Age of Empires, Age of Empires II: The Age of Kings, Age of Mythology ja Age of Empires III. Julkaistu Nimi Lajityyppi 1997 Age of Empires reaaliaikainen strategia 1998 Age of Empires: The Rise of Rome ladattava sisältö 1999 Age of Empires II: The Age of Kings reaaliaikainen strategia 2000 Age of Empires II: The Conquerors laajennusosa 2001 Star Wars Galactic Battlegrounds reaaliaikainen strategia 2002 Star Wars Galactic Battlegrounds: Clone Campaigns laajennusosa 2002 Age of Mythology reaaliaikainen strategia 2003 Age of Mythology: The Titans laajennusosa 2005 Age of Empires III reaaliaikainen strategia 2006 Age of Empires III: The WarChiefs laajennusosa 2007 Age of Empires III: The Asian Dynasties laajennusosa 2009 Halo Wars reaaliaikainen strategia ;Huomiot == Lähteet == == Aiheesta muualla == *Profiili MobyGamesissä *Viralliset kotisivut Luokka:Entiset yhdysvaltalaiset videopeliyritykset‎ Luokka:Microsoftin entiset tytäryhtiöt
Henrik IV (Saksa)

Henrik IV (11. marraskuuta 1050-1106) oli Saksan kuningas vuodesta 1056 ja Pyhän saksalais-roomalaisen keisarikunnan keisari vuodesta 1084 vuoteen 1105, jolloin hänet syöstiin vallasta. Henrik IV oli frankkilaisen suvun kolmas keisari. Henrik IV oli keisari Henrik III:n ja tämän toisen vaimon, Agnes de Poitoun, vanhin poika. Hän syntyi todennäköisesti kuninkaallisessa palatsissa Goslarin kaupungissa. Hänen kastajaisiaan viivytettiin, jotta Clunyn luostarin apotti Hugo pääsisi hänen kummisedäkseen. Tätä ennen jouluna Henrik III suostutteli läsnä olevat aateliset vannomaan uskollisuutta pojalleen. Kolme vuotta myöhemmin Henrik III halusi varmistaa kuninkuuden periytymisen ja hän kutsui kokoon suuren joukon aatelisia valitsemaan nuoren Henrikin kruununperilliseksi. 17. heinäkuuta 1054 Henrik III järjesti Kölnin arkkipiispa Hermannin kruunaamaan poikansa kuninkaaksi. Kun Henrik III sitten odottamatta kuoli vuonna 1056, kuusivuotiaan Henrik IV:n asemaa ei kyseenalaistettu. Henrik IV:n ollessa alaikäinen hänen äitinsä, keisarinna Agnes, johti keisarikuntaa. Henrik IV pyrki vahvistamaan keisarikunnan valtaa, mutta hän joutui tasapainottelemaan pitääkseen sekä aateliston lojaalisuuden että paavin tuen. Hän oli menettää molemmat vuonna 1075, kun hän ajautui investituurariitaan paavin kanssa. Paavi Gregorius VII julisti Henrikin pannaan 22. helmikuuta 1076. Tammikuussa 1077 Henrik seisoi kolme päivää Canossan portin ulkopuolella pyytäen paavilta anteeksiantoa. Paavi poisti pannan tietyllä ehdoilla, joita Henrik kuitenkin pian rikkoi. Henrikin ensimmäisessä avioliitossa syntyi kaksi poikaa, Konrad ja Henrik. Konrad kuoli, kun hän vaati kruunua itselleen, mutta Henrik syrjäytti isänsä vuonna 1105, jolloin hänestä tuli Henrik V. Henrik IV on haudattu Speyerin tuomiokirkkoon. == Lähteet == Luokka:Pyhän saksalais-roomalaisen keisarikunnan hallitsijat Luokka:Vuonna 1050 syntyneet Luokka:Vuonna 1106 kuolleet
Honorius II

Paavi Honorius II (k. 13. helmikuuta 1130) oli paavina 15. joulukuuta 1124 – 13. tai 14 helmikuuta 1130.Hanska 2005: 320. Hänen oikea nimensä oli Lamberto Scannabecchi. Hän toimi paavi Calixtus II:n lähettiläänä Wormsin konkordaattia neuvoteltaessa. Honoriuksen aikana temppeliherrain ritarikunta sai paavin siunauksen toiminnalleen. Edellisellä vuosisadalla myös Pietari Caldus oli ottanut nimen Honorius II (1061–1064), mutta häntä pidetään vastapaavina. ==Lähteet== * ===Viitteet=== == Aiheesta muualla == Luokka:Paavit Luokka:Syntymävuosi tuntematon Luokka:Vuonna 1130 kuolleet
Tilke-DNA

Tilke-DNA eli ei-koodaava DNA (ennen myös roska-DNA, ) on DNA:n osa, joka koostuu proteiineja koodaamattomista DNA-jaksoista. Sen on arvioitu muodostavan jopa 99 prosenttia koko perimästä. Tilke-DNA:ta voi olla proteiinia koodaavien geenien sisällä tai niiden välisillä alueilla. Geenien sisällä olevia koodaamattomia jaksoja, jotka poistetaan ennen proteiinisynteesiä, kutsutaan introneiksi. Tilke-DNA:han kuuluvat geenien säätelyyn osallistuvat alueet, muita RNA-molekyylejä kuin lähetti-RNA:ta koodaavat jaksot ja esimerkiksi kromosomien päiden telomeeri- tai keskiosan sentromeerialueilla sijaitsevat toistojaksot. Tilke-DNA sisältää paljon jäänteitä toimivista geeneistä ja retrovirusten perimästä. Siellä on myös ”loisia” eli jaksoja, jotka pelkästään kopioituvat. Tilke-DNA:ssa on paljon erilaisia osia. Retrotransposonit ovat ”hyppiviä geenejä” eli ne ovat tavallaan parasiitteja genomissa, jotka eivät pääse solusta toiseen, ja joiden kanssa solu elää tasapainossa. Aktiiviset transposonit koodaavat transposonien geenejä, mutta kokonaisuudessaan tämän DNA-osuuden informaatiomäärä on toiston takia pieni. Tilke-DNA:ssa on paljon toistuvajaksoista DNA:ta: lyhyttä emäsjaksoa toistetaan peräkkäin tuhansia kertoja. Tilke-DNA:sta on myös löydetty jaksoja, jotka ovat identtisiä hyvin monilla lajeilla. Näitä kutsutaan ultrakonservatiivisiksi jaksoiksi tai ”plagioiduiksi virheiksi”. Roska-DNA-nimityksestä luovuttiin muun muassa sen vuoksi, että löytyi jakso, joka sääteli koodaavaa geeniä, koodaamatta proteiinia. Tilke-DNAssa on myös geenejä, jotka koodaavat, mutta eivät tee mitään. Yleisin näistä geeneistä on käänteinen transkriptaasi, joka irrottaa ja liittää itseään samaan paikkaan perimässä. Tilke-DNA:n olemassaoloa on kyseenalaistettu ja kriittisimmät ovat jopa pitäneet sitä ainoastaan tuntemattomina geeneinä ja niiden toimintaa ohjaavina osina. Tilke-DNA:n olemassaolo todistettiin kokeellisesti vuonna 2004, kun U.S. Department of Energy Joint Genome Institute (JGI) yhteistyössä Lawrence Berkeley National Laboratoryn kanssa poistivat hiiren perimästä miljoonia emäspareja, ilman että mitään vaikutuksia ilmeni. ==Lähteet== == Aiheesta muualla == * Ilta-sanomat: Tutkijat yllättyivät: "roska-dna" onkin tärkeää! * Aivelo, Tuomas Tieteessä tapahtuu 4/2015: Toiminnallinen DNA yhä vähemmistössä * Nature 2012: An integrated encyclopedia of DNA elements in the human genome * AllAboutScience: Junk DNA Luokka:DNA
Volkswagen Passat

Volkswagen Passat on Volkswagenin vuodesta 1973 lähtien valmistama ylemmän keskiluokan automalli, joka korvasi edeltäneet Volkswagen Typ 3- ja Typ 4 -mallit. Passat on nimetty pasaatituulen mukaan. Passat on Golfin jälkeen toiseksi eniten myyty Volkswagenin valmistama automalli sekä maailmanlaajuisesti myydyin ylemmän keskikokoluokan henkilöautomalli. Huhtikuussa 2019 valmistui 30. miljoonas Passat. == Volkswagen Passat B1 (1973–1980) == Ensimmäisen sukupolven Passat esiteltiin vuonna 1973 korvaamaan vanhanaikaiset ilmajäähdytteiset Typ 3- ja Typ 4 -mallit. Se perustui samaan tekniikkaan kuin edellisenä vuonna esitelty Audi 80 (B1). Mallien suurimmat erot olivat korimalleissa, sillä Passatia ei saanut porrasperäisenä. == Volkswagen Passat B2 (1980–1988) == Toisen sukupolven Passat muuttui ulkonäöltään varsin vähän edeltäjäänsä verrattuna, mutta kokoa oli tullut jonkin verran lisää. Toisesta sukupolvesta tuli myös porrasperäinen versio, joka tunnettiin nimellä Volkswagen Santana. Vuoden 1985 kasvojenkohotuksen yhteydessä sitä alettiin Euroopassa myydä muun malliston tavoin Passat- nimisenä. == Volkswagen Passat B3 (1988–1993) == Kolmannen sukupolven Passat ei enää perustunut samaan tekniikkaan kuin Audi, vaan perusrakenne poikittain asennettuine moottoreineen oli samanlainen kuin toisen sukupolven Golfissa. Saatavilla ei ollut viistoperämallia, vaan Passat on kolmannesta sukupolvesta lähtien ollut joko neliovinen sedan tai viisiovinen farmari. == Volkswagen Passat B4 (1993–1997) == Passat B4 ei ollut täysin uusi malli, vaan perusteellisesti uudistettu versio edeltäjästään. Kaikki koripaneelit kattoa lukuun ottamatta olivat täysin uusia. Myös korirakenteeseen oli tehty turvallisuutta parantavia muutoksia. == Volkswagen Passat B5 (1996–2005) == Passat B5:ssä otettiin jälleen käyttöön sama perusrakenne kuin Audissa eli sama rakenne kuin kaksi vuotta aikaisemmin esitellyssä ensimmäisen sukupolven Audi A4:ssä. Moottori oli sijoitettu pitkittäin. B5:ssä pyrittiin panostamaan edeltäjiään parempaan varusteluun ja viimeistelyn laatuun. Passat-malliston huippumalli oli varustettu W8-moottorilla. == Volkswagen Passat B6 (2005–2010) == Passat B6 siirtyi jälleen poikittaismoottorirakenteiselle pohjalevylle, joka oli pidennetty versio viidennen sukupolven Golfin pohjalevystä. Vuonna 2008 esiteltiin Passat CC, jossa on coupémaisen viistosti muotoiltu perä. == Volkswagen Passat B7 (2010–2014) == left|150x150pxPassat B7 on perusteellisen kasvojenkohotuksen läpikäynyt versio edeltäjästään. Malliston uutuutena oli farmarista kehitetty hieman maastokelpoisempi Passat Alltrack, jossa on korkeampi maavara ja koria suojaavia muoviosia. == Volkswagen Passat B8 (2014–2023) == Passat B8 on täysin uusi malli etuvetoisten Volkswagen- konsernin automallien tavoin modulaariselle MQB-pohjalevylle. Uuden, kehittyneemmän perusrakenteen ansiosta se on edeltäjäänsä kevyempi. == Volkswagen Passat B9 (2023–) == Passat B9 on perustuu useimpien Volkswagen- konsernin etuvetoisten mallien tavoin MQB-pohjalevylle. == Lähteet == == Aiheesta muualla == Passat Luokka:D-segmentin autot Luokka:Seulonnan keskeiset artikkelit
Co

Co tarkoittaa seuraavia: * c/o, englannin sanoista care of, postiliikenteessä käytettävä merkintä * Colorado, postilyhenne CO, Yhdysvaltain osavaltio * * hiilimonoksidi, kemiallinen kaava CO, kaasu * * * * käteistilaus, C.O. tai C/O, englannin sanoista cash order, maksutapa * yhtiö, Co., englannin sanasta company ja ranskan sanasta compagnie, taloudellista toimintaa varten perustettu vähintään kahden henkilön yhteenliittymä. Luokka:Seulonnan keskeiset artikkelit
Siionin veljeskunta

Siionin veljeskunta eli Siionin luostari (myös Siionin prioraatti) on kuvitteellinen salaseura, jonka tehtäväksi on kerrottu Jeesuksesta polveutuneen Merovingien kuningassuvun suojeleminen.Voice of Reason: Exposing the Da Vinci Hoax, Live Science, Joe Nickell, 24.5.2005 ==Historiallisuus== Siionin veljeskuntaa ei tiettävästi ole ollut olemassa, vaan se on ranskalaisen Pierre Plantardin (1920–2000) keksintö. Siionin veljeskunta mainitaan Dossiers Secrets -dokumenttikokoelmassa, joka sekin on Pierre Plantardin valenimellä 'Henri Lobineau' tekemä hengentuote – Plantard antoi dokumenttikokoelmansa 1960-luvulla Ranskan kansalliskirjaston kokoelmiin. Kokoelmaa, joka sisältää muun muassa Merovingien sukutauluja, suurmestariluettelon ja lehtiartikkeleita, on käytetty lähteenä kirjassa Pyhä veri, pyhä Graal, josta Siionin luostari päätyi Dan Brownin menestysromaaniin Da Vinci -koodiTeemu Hotti, Maailmanlopun maisemissa. Helsingin Sanomat 5.8.2011 sivu B 10. Kertomukset Jeesuksen jälkeläisistä on kirjailijoiden luoma myytti. Aiheesta on kuitenkin luotu useita salaliittoteorioita. Tunnustettuaan valheensa Pierre Plantard katosi julkisuudesta täysin. Kiihkeimmät veljeskunnan kannattajat väittävät edelleen katolisen kirkon vaientaneen hänet, mutta asian todistaminen ei ole enää mahdollista. Dossiers Secrets d'Henri Lobineau pitää veljeskunnan "suurmestareina" muun muassa Leonardo da Vincia, Isaac Newtonia, Victor Hugo'ta ja Jean Cocteau'ta. Siionin veljeskunnan uskottiin tulevan esiin millenniumin aikaan ja paljastavan sukulinjan, mutta mitään ei kuitenkaan tapahtunut. Dan Brownin mukaan Siionin veljeskunta palvoi pyhää naiseutta, joka Brownin järjestön mukaansa oli lähtöisin Magdalan Mariasta. Pyhä veri, pyhä Graal -kirjassa häntä väitettiin Jeesuksen vaimoksi ja lapsen äidiksi. Siionin luostarin Dossiers Secrets d'Henri Lobineau on luetteloinut Merovingien suvun alkavan Benjaminin heimosta. Pierre Plantard väitti olevansa Merovingien suvun viimeinen jäsen. ==Luettelo väitetyistä suurmestareista== # Jean de Gisors (1188–1220) # Marie de Saint-Clair (1220–1266) # Guillaume de Gisors (1266–1307) # Edouard de Bar (1307–1336) # Jeanne de Bar (1336–1351) # Jean de Saint-Clair (1351–1366) # Blanche d’Evreux (1366–1398) # Nicolas Flamel (1398–1418) # René I, Anjoun herttua (1418–1480) # Jolanda, Lothringenin herttuatar (1480–1483) # Sandro Botticelli, oikea nimi Alessandro di Mariano Filipepi (1483–1510) # Leonardo da Vinci (1510–1519) # Charles de Bourbon (1519–1527) # Ferdinand de Gonzague (1527–1575) # Louis de Nevers (1575–1595) # Robert Fludd (1595–1637) # Johann Valentin Andrea (1637–1654) # Robert Boyle (1654–1691) # Isaac Newton (1691–1727) # Charles Radclyffe (1727–1746) # Karl Alexander Lothringen (1746–1780) # Maksimilian Frans, Itävallan arkkiherttua (1780–1801) # Charles Nodier (1801–1844) # Victor Hugo (1844–1885) # Claude Debussy (1885–1918) # Jean Cocteau (1918–1963) ==Katso myös== *Vapaamuurarit *Temppeliherrat *Illuminati ==Lähteet== *